ai4bharat/Pralekha huggingface dataset:
റോഡ് ഗതാഗത, ഹൈവേ മന്ത്രാലയം
സാമ്പത്തിക ഞെരുക്കം മറികടക്കാന് ബസ്, കാര് ഓപ്പറേറ്റര്മാര്ക്കു പൂര്ണ്ണ പിന്തുണ വാഗ്ദാനം ചെയ്ത് കേന്ദ്ര മന്ത്രി നിതിന് ഗഡ്കരി
രാജ്യത്തെ ബസ്, കാര് ഓപ്പറേറ്റര്മാര് നേരിടുന്ന പ്രശ്നങ്ങളേക്കുറിച്ച് ഗവണ്മെന്റിനു പൂര്ണ ധാരണയുണ്ടെന്നും അവ മറികടക്കാന് പൂര്ണ പിന്തുണ നല്കുമെന്നും കേന്ദ്ര ഉപരിതല ഗതാഗത, ദേശീയ പാതാ, എം.എസ്.എം.ഇ വകുപ്പ് മന്ത്രി ശ്രീ. നിതിന് ഗഡ്കരി പറഞ്ഞു. ബസ്, കാര് ഓപ്പറേറ്റേഴ്സ് ഫെഡറേഷന് ഓഫ് ഇന്ത്യ അംഗങ്ങളുമായി വീഡിയോ കോണ്ഫറന്സ് മുഖേന സംസാരിക്കുകയായിരുന്നു അദ്ദേഹം.
പൊതുജനങ്ങളുടെ വിശ്വാസം വീണ്ടെടുത്ത് ഗതാഗതവും ദേശീയപാതകളും തുറക്കാന് കൂടുതല് സമയമെടുക്കും. എന്നാല് ചില മാര്ഗനിര്േദ്ദശങ്ങളോടെ പൊതുഗതാഗതം വൈകാതെ ആരംഭിക്കും. ബസുകളും കാറുകളും ഓടിത്തുടങ്ങുമ്പോള് സാമൂഹിക അകലം പാലിക്കല്, കൈകഴുകല്, സാനിറ്റൈസറും മാസ്കും ഉപയോഗിക്കല് തുടങ്ങിയ സുരക്ഷാ മുന്കരുതലുകളുടെ കാര്യത്തില് ജാഗ്രത പാലിക്കണമെന്ന് അദ്ദേഹം ഓര്മിപ്പിച്ചു. കോവിഡ് 19 സൃഷ്ടിച്ച പ്രയാസകാലത്തു നിന്നു സമ്പദ്ഘടനയെ പിടിച്ചുയര്ത്താന് രാപ്പകലില്ലാതെ പ്രവര്ത്തിക്കുന്ന പ്രധാനമന്ത്രിയും ധനകാര്യ മന്ത്രിയുമായി താന് നിരന്തരം ആശയവിനിമയം നടത്തുന്നുണ്ടെന്നും അദ്ദേഹം പറഞ്ഞു.
ഗവണ്മെന്റ് കുറച്ചു മുതല്മുടക്കു മാത്രം നടത്തുകയും സ്വകാര്യ മേഖലയെ പ്രോല്സാഹിപ്പിക്കുകയും ചെയ്യുന്ന ലണ്ടന് മാതൃകയിലുള്ള പൊതുഗതാഗതം നടപ്പാക്കാനാണ് തന്റെ മന്ത്രാലയം ശ്രമിക്കുന്നതെന്ന് ശ്രീ, ഗഡ്ഗരി പറഞ്ഞു. ഇന്ത്യയിലെ ബസുകളുടെയും ട്രക്കുകളുടെയും ഗുണനിലവാരം കുറഞ്ഞ ബോഡി നിര്മാണം കാരണം 5 മുതല് 7 വര്ഷത്തില് കൂടുതല് പ്രവര്ത്തിക്കാന് സാധിക്കില്ല. എന്നാല് യൂറോപ്യന് മാതൃകയില് നിര്മിച്ചാല് 15 വര്ഷം വരെ കാലാവധി നില്ക്കും. ദീര്ഘകാലാടിസ്ഥാനത്തില് നമ്മുടെ വ്യവസായ മേഖലയ്ക്കു ഗുണകരമായ വിധത്തില് അവരുടെ നല്ല മാതൃകകള് ഏറ്റെടുക്കണമെന്ന് അദ്ദേഹം അഭിപ്രായപ്പെട്ടു.
കോവിഡ് പകര്ച്ചവ്യാധി രാജ്യത്തെ വിപണിയെ എത്രത്തോളം ഞെരുക്കിയിരിക്കുന്നു എന്നതിനേക്കുറിച്ച് തനിക്കു പൂര്ണ ബോധ്യമുണ്ടെന്നും അതേസമയം ചൈനീസ് ഉല്പ്പന്നങ്ങള് ലോകവിപണിയില് നിന്നു പുറത്താകുന്നത് ഇന്ത്യക്ക്് ലോകവിപണിയില് വളരെ മികച്ച അവസരമാണ് ഒരുക്കുന്നതെന്നും കേന്ദ്ര മന്ത്രി ചൂണ്ടിക്കാട്ടി. ഒരു വശത്ത് കൊറോണയുമായും മറുവശത്ത് സാമ്പത്തിക മാന്ദ്യവുമായും ഒരേസമയം രാജ്യവും ഇന്ത്യയുടെ വ്യവസായ മേഖലയും പൊരുതുകയാണ്- ശ്രീ. ഗഡ്കരി പറഞ്ഞു.
വിവിധ പണം അടവുകള്ക്കു സമയം നീട്ടി നല്കുന്നതുള്പ്പെടെയുള്ള നടപടികളിലൂടെ പൊതുഗതാഗതത്തിന്റെ സ്ഥിതി മെച്ചപ്പെടുത്തണമെന്ന് വീഡിയോ കോണ്ഫറന്സില് പങ്കെടുത്തവര് നിര്ദേശിച്ചു. പൊതുഗതാഗതം വേഗത്തില് പുനരാരംഭിക്കുക, നികുതികള് അടയ്ക്കാന് സമയം നീട്ടി നല്കുക, എംഎസ്എംഇ ആനൂകൂല്യങ്ങള് വ്യാപിപ്പിക്കുക, ഇന്ഷുറന്സ് കാലാവധി നീട്ടി നല്കുക തുടങ്ങിയ ആവശ്യങ്ങളും ഫെഡറേഷന് അംഗങ്ങള് ഉന്നയിച്ചു.
(
പ്രധാനമന്ത്രിയുടെ ഓഫീസ്
ഇസ്രയേലിന്റെ പ്രധാനമന്ത്രിപദം ഏറ്റെടുത്തതിന് പ്രധാനമന്ത്രി യെയർ ലാപിഡിനെ അഭിനന്ദിച്ചു
ഇസ്രയേലിന്റെ പ്രധാനമന്ത്രിപദം ഏറ്റെടുത്തതിന് പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഇന്ത്യയുടെ യഥാർത്ഥ സുഹൃത്തായതിന് നഫ്താലി ബെന്നറ്റിനും ശ്രീ മോദി നന്ദി പറഞ്ഞു.
"ഇസ്രായേലിന്റെ പ്രധാനമന്ത്രി സ്ഥാനം ഏറ്റെടുത്തതിന് യെയർ ലാപിഡിന് ഊഷ്മളമായ ആശംസകളും ഹൃദയംഗമമായ അഭിനന്ദനങ്ങളും. 30 വർഷത്തെ സമ്പൂർണ്ണ നയതന്ത്ര ബന്ധങ്ങൾ ആഘോഷിക്കുമ്പോൾ നമ്മുടെ തന്ത്രപരമായ പങ്കാളിത്തം തുടരാൻ ഞാൻ ആഗ്രഹിക്കുന്നു."
"ഇന്ത്യയുടെ യഥാർത്ഥ സുഹൃത്തായിരുന്നതിന് നഫ്താലി ബെന്നറ്റിന് നന്ദി. നമ്മുടെ ഫലപ്രദമായ ഇടപെടലുകളെ ഞാൻ വിലമതിക്കുന്നു, നിങ്ങളുടെ പുതിയ കർമരംഗത്ത് വിജയിക്കട്ടെ."
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ വികസന മാനദണ്ഡങ്ങളിലെ മികച്ച പ്രകടനത്തിന് പ്രധാനമന്ത്രി തെഹ്രിയെ അഭിനന്ദിച്ചു
സംസ്ഥാനത്തിന്റെ വികസന പട്ടികയിൽ ഒന്നാമതെത്തിയതിന് തെഹ്രിയിലെ ജനങ്ങളുടെ കഠിനാധ്വാനത്തെയും അർപ്പണബോധത്തെയും പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
എംപി ശ്രീമതി മാല രാജ്യ ലക്ഷ്മി ഷായുടെ ട്വീറ്റിന് മറുപടിയായി ശ്രീ നരേന്ദ്ര മോദി ട്വീറ്റ് ചെയ്തു :
"ഈ അഭിമാനകരമായ നേട്ടത്തിന് തെഹ്രിയിലെ എന്റെ എല്ലാ സഹോദരീ സഹോദരന്മാർക്കും അഭിനന്ദനങ്ങൾ! ഇത് വികസനത്തിനായുള്ള നിങ്ങളുടെ അർപ്പണബോധത്തിന്റെയും കഠിനാധ്വാനത്തിന്റെയും ഫലമാണ്."
-ND-
(
പ്രധാനമന്ത്രിയുടെ ഓഫീസ്
നാഷണൽ മാരിടൈം ഹെറിറ്റേജ് കോംപ്ലക്സിന്റെ പ്രവൃത്തി പുരോഗതി പ്രധാനമന്ത്രി ഒക്ടോബർ 18-ന് അവലോകനം ചെയ്യും.
സമുച്ചയം ഇന്ത്യയുടെ സമ്പന്നവും വൈവിധ്യപൂർണ്ണവുമായ സമുദ്ര പൈതൃകം അഭിമാനപൂർവ്വം പ്രദർശിപ്പിക്കാൻ
ഇത്തരത്തിലുള്ള ഒരേയൊരു പദ്ധതിയായ , സമുച്ചയം ഒരു അന്താരാഷ്ട്ര ടൂറിസ്റ്റ് കേന്ദ്രമായി വികസിപ്പിക്കും
ഏകദേശം 3500 കോടി രൂപ ചെലവിലാണ് പദ്ധതി വികസിപ്പിക്കുന്നത്
പ്രധാനമന്ത്രി ശ്രീ നരേന്ദ്ര മോദി 2022 ഒക്ടോബർ 18-ന് വൈകുന്നേരം 5 മണിക്ക് ഗുജറാത്തിലെ ലോത്തലിൽ നാഷണൽ മാരിടൈം ഹെറിറ്റേജ് സമുച്ചയത്തിന്റെ പ്രവർത്തന പുരോഗതി വീഡിയോ കോൺഫറൻസിംഗിലൂടെ അവലോകനം ചെയ്യും. തുടർന്ന് അദ്ദേഹം സദസ്സിനെ അദ്ദേഹം അഭിസംബോധന ചെയ്യും.
ഹാരപ്പൻ നാഗരികതയിലെ പ്രമുഖ നഗരങ്ങളിലൊന്നായിരുന്നു ലോഥൽ, മനുഷ്യനിർമിത കപ്പൽശാലയുടെ കണ്ടെത്തലിന് പേരുകേട്ടതാണ്. ലോത്തലിലെ സമുദ്ര പൈതൃക സമുച്ചയം നഗരത്തിന്റെ ചരിത്രപരമായ പൈതൃകത്തിനും പാരമ്പര്യത്തിനും യോജിച്ച ആദരവാണ്.
ഇന്ത്യയുടെ സമ്പന്നവും വൈവിധ്യപൂർണ്ണവുമായ സമുദ്ര പൈതൃകം പ്രദർശിപ്പിക്കുക മാത്രമല്ല, ലോകോത്തര അന്തർദേശീയ വിനോദസഞ്ചാര കേന്ദ്രമായി ഉയർന്നുവരാൻ ലോത്തലിനെ സഹായിക്കുകയും ചെയ്യുന്നതിനായി ലോത്തലിലെ നാഷണൽ മാരിടൈം ഹെറിറ്റേജ് കോംപ്ലക്സ് വികസിപ്പിച്ചെടുക്കുന്നു. ഈ പദ്ധതിയിലൂടെയുള്ള വിനോദസഞ്ചാര സാധ്യതകളിലേക്കുള്ള ഉത്തേജനം ഈ മേഖലയുടെ സാമ്പത്തിക വികസനവും വർദ്ധിപ്പിക്കും.
2022 മാർച്ചിൽ ആരംഭിച്ച സമുച്ചയം ഏകദേശം 3500 കോടി രൂപ ചെലവിലാണ് വികസിപ്പിക്കുന്നത്. ഹാരപ്പൻ വാസ്തുവിദ്യയും ജീവിതശൈലിയും പുനർനിർമ്മിക്കുന്നതിന് ലോഥൽ മിനി വിനോദം പോലുള്ള നൂതനവും അതുല്യവുമായ നിരവധി സവിശേഷതകൾ ഇതിന് ഉണ്ടായിരിക്കും; നാല് തീം പാർക്കുകൾ - മെമ്മോറിയൽ തീം പാർക്ക്, മാരിടൈം ആൻഡ് നേവി തീം പാർക്ക്, കാലാവസ്ഥാ തീം പാർക്ക്, അഡ്വഞ്ചർ ആന്റ് അമ്യൂസ്മെന്റ് തീം പാർക്ക്; ലോകത്തിലെ ഏറ്റവും ഉയരം കൂടിയ ലൈറ്റ് ഹൗസ് മ്യൂസിയം; ഹാരപ്പൻ കാലം മുതൽ ഇന്നുവരെയുള്ള ഇന്ത്യയുടെ സമുദ്ര പൈതൃകം ഉയർത്തിക്കാട്ടുന്ന പതിനാല് ഗാലറികൾ; സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും വൈവിധ്യമാർന്ന സമുദ്ര പൈതൃകം പ്രദർശിപ്പിക്കുന്ന തീരദേശ പവലിയൻ തുടങ്ങിയവ ഇവിടെ സജ്ജമാക്കും.
--ND--
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 12.39 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
12,39,76,825
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.39 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
മന്ത്രിസഭ
ഇന്ത്യയും ലോകാരോഗ്യ സംഘടനയും തമ്മിലുള്ള ധാരണാപത്രം
ഇന്ത്യയും ലോകാരോഗ്യ സംഘടനയും തമ്മില് സഹകരണത്തിനുള്ള കരാര് സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം വിലയിരുത്തി. ലോകാരോഗ്യ സംഘടനയുടെ ദക്ഷിണേഷ്യയ്ക്കായുള്ള മേഖലാ ഓഫിസ് ഇന്ത്യയിലെ അതിന്റെ കണ്ട്രി ഓഫീസ് വഴിയായിരിക്കും പ്രവര്ത്തനങ്ങളില് ഏര്പ്പെടുക . 2018 മാര്ച്ച് 13 നാണ് കരാറില് ഒപ്പിട്ടത്.
ഇന്ത്യയും ലോകാരോഗ്യ സംഘടനയും തമ്മിലുള്ള സഹകരണം ഈ ഉഭയകക്ഷി കരാര് പരിപോഷിപ്പിക്കും. ഇരു രാജ്യങ്ങളിലെയും ജനങ്ങളുടെ ആരോഗ്യ സ്ഥിതി മെച്ചപ്പെടുത്തുന്നതിനും ഇത് സഹായിക്കും.
(ND/MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 97.14 കോടി പിന്നിട്ടു
ന്യൂഡൽഹി, ഒക്ടോബർ 15, 2021
കഴിഞ്ഞ 24 മണിക്കൂറിൽ 30,26,483 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 97.14 കോടി  പിന്നിട്ടു. 95,66,873 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 19,391 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,33,82,100 ആയി. ദേശീയ രോഗമുക്തി നിരക്ക് 98.07%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ ആണ്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 110-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 16,862 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,03,678 പേരാണ് - കഴിഞ്ഞ 216 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.60 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,80,148 പരിശോധനകൾ നടത്തി. ആകെ 58.88 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.42 ശതമാനമാണ്. കഴിഞ്ഞ 112 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.43 ശതമാനമാണ്. കഴിഞ്ഞ 46 ദിവസമായി ഇത് 3 ശതമാനത്തിൽ താഴെയും, 129 ദിവസമായി 5 ശതമാനത്തിൽ താഴെയുമാണ്.
RRTN
(Visitor Counter : 124
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഒക്ടോബർ 10, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 218.99 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 1,84,540 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 28,079 പേർ; ചികിത്സയിലുള്ളത് ആകെ രോഗബാധിതരുടെ 0.06%
കഴിഞ്ഞ 24 മണിക്കൂറിനിടെ 2,923 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,40,57,544 ആയി; രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 2,424 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 2.65%; പ്രതിവാര രോഗസ്ഥിരീകരണ നിരക്ക് 1.27%)
ആകെ നടത്തിയത് 89.71 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 91,458 പരിശോധനകൾ
പ്രധാനമന്ത്രിയുടെ ഓഫീസ്
വടക്കുകിഴക്കൻ മേഖലയിലെ കഴിവുറ്റ കരകൗശല തൊഴിലാളികളുടെ ജീവിതം മെച്ചപ്പെടുത്താൻ ലക്ഷ്യമിട്ടുള്ള ഒരു മികച്ച പദ്ധതിയാണ് PTP-NER: പ്രധാനമന്ത്രി
വടക്കുകിഴക്കൻ മേഖലയിൽ നിന്നുള്ള ഗോത്രവർഗ ഉൽപന്നങ്ങൾ പ്രോത്സാഹിപ്പിക്കുന്നതിനുള്ള മാർക്കറ്റിംഗും ലോജിസ്റ്റിക്സ് വികസനവും  വടക്കുകിഴക്കൻ മേഖലയിലെ കഴിവുറ്റ കരകൗശല വിദഗ്ധരുടെ ജീവിതം മെച്ചപ്പെടുത്താൻ ലക്ഷ്യമിട്ടുള്ള ഒരു മഹത്തായ പദ്ധതിയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഈ പദ്ധതി വടക്കുകിഴക്കൻ സംസ്ഥാനങ്ങളിൽ നിന്നുള്ള ഉൽപ്പന്നങ്ങൾക്ക് മികച്ച ദൃശ്യപരത ഉറപ്പാക്കുമെന്നും ശ്രീ മോദി പറഞ്ഞു.
ഉൽപന്നങ്ങളുടെ സംഭരണം, ലോജിസ്റ്റിക്സ്, വിപണനം എന്നിവയിൽ കാര്യക്ഷമത വർദ്ധിപ്പിക്കുന്നതിലൂടെ ആദിവാസി കരകൗശല തൊഴിലാളികൾക്ക് ഉപജീവന സാധ്യതകൾ ശക്തിപ്പെടുത്തുകയാണ് PTP-NER പദ്ധതിയുടെ ലക്ഷ്യമെന്ന് കേന്ദ്ര ഗോത്രകാര്യ മന്ത്രി ശ്രീ അർജുൻ മുണ്ട ഒരു ട്വീറ്റ് ത്രെഡിൽ അറിയിച്ചു.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
വടക്കുകിഴക്കൻ മേഖലയിലെ പ്രഗത്ഭരായ കരകൗശല വിദഗ്ധരുടെ ജീവിതം മെച്ചപ്പെടുത്താൻ ലക്ഷ്യമിട്ടുള്ള ഒരു മികച്ച പദ്ധതിയാണ് PTP-NER. വടക്കുകിഴക്കൻ മേഖലയിൽ നിന്നുള്ള ഉൽപ്പന്നങ്ങൾക്ക് മികച്ച ദൃശ്യപരത ഉറപ്പാക്കുകയും ചെയ്യും. ഇത് മൂലം ആദിവാസി സമൂഹങ്ങൾക്ക് പ്രത്യേകിച്ചും പ്രയോജനം ലഭിക്കും.
-ND-
(
പ്രധാനമന്ത്രിയുടെ ഓഫീസ്
യുവജനങളുടെ വികസനത്തിനായുള്ള കഴിഞ്ഞ 8 വർഷത്തെ ശ്രമങ്ങളുടെ വിശദാംശങ്ങൾ പ്രധാനമന്ത്രി പങ്കുവെച്ചു
യുവജനങളുടെ വികസനത്തിനായുള്ള കഴിഞ്ഞ 8 വർഷത്തെ ഗവൺമെന്റിന്റെ ശ്രമങ്ങളുടെ വിശദാംശങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു. തന്റെ വെബ്സൈറ്റായ നമോ ആപ്പിൽ നിന്നും MyGov-ൽ നിന്നും ഈ ശ്രമങ്ങൾ ഉൾക്കൊള്ളുന്ന ലേഖനങ്ങളും ട്വീറ്റ് ത്രെഡുകളും അദ്ദേഹം പങ്കുവെച്ചു.
പ്രധാനമന്ത്രി ട്വീറ്റ് ചെയ്തു:
"ഇന്ത്യയുടെ യുവശക്തിയാണ് ഞങ്ങളുടെ ഏറ്റവും വലിയ ശക്തി. നമ്മുടെ യുവജനങ്ങൾ വിവിധ മേഖലകളിൽ മികവ് പുലർത്തുകയും ദേശീയ പുരോഗതിക്ക് സംഭാവന നൽകുകയും ചെയ്യുന്നു.
ഈ ലേഖനങ്ങളുടെ സെറ്റ് യുവജന വികസനത്തിനായുള്ള ചില പ്രധാന ശ്രമങ്ങൾ ഉൾക്കൊള്ളുന്നു.
“ഞങ്ങളുടെ 8 വർഷത്തെ ഗവൺമെൻറ് യുവാക്കളെ അവരുടെ സ്വപ്നങ്ങൾ സാക്ഷാത്കരിക്കാനും അവരുടെ കഴിവുകൾ നിറവേറ്റാനും പ്രാപ്തരാക്കുന്നതായിരുന്നു. ഈ ത്രെഡ് ഒന്ന് കണ്ടു നോക്കൂ.
“രാജ്യത്തിന്റെ യുവശക്തിയാണ് പുതിയ ഇന്ത്യയുടെ ആണിക്കല്ല്, കഴിഞ്ഞ എട്ട് വർഷമായി അതിനെ ശാക്തീകരിക്കാൻ ഞങ്ങൾ ഒരു മാർഗ്ഗവും ഉപേക്ഷിച്ചിട്ടില്ല. പുതിയ വിദ്യാഭ്യാസ നയമായാലും ഐഐടികളുടെയും ഐഐഎമ്മുകളുടെയും വിപുലീകരണമാകട്ടെ, പുതിയ സ്റ്റാർട്ടപ്പുകളും യൂണികോണുകളും മുതൽ ഖേലോ ഇന്ത്യാ കേന്ദ്രങ്ങൾ വരെ യുവാക്കൾക്ക് ആവശ്യമായ എല്ലാ മുൻകൈകളും എടുത്തിട്ടുണ്ട്.
--ND--
India’s Yuva Shakti is our greatest strength. Our youth is excelling in different sectors and contributing to national progress.
— Narendra Modi  June 12, 2022
These set of articles encapsulate some of the main efforts for youth development. #8SaalYuvaShaktiKeNaam https://t.co/BaodXmHAXQ
Our 8 years in government have been about enabling the youth to achieve their dreams and fulfil their potential. Have a look at this thread…. #8SaalYuvaShaktiKeNaam https://t.co/TaVAVp43oS
— Narendra Modi  June 12, 2022
(देश की युवा शक्ति न्यू इंडिया का आधारस्तंभ है और बीते आठ वर्षों में हमने इसे सशक्त करने में कोई कोर-कसर नहीं छोड़ी है। नई शिक्षा नीति हो या IIT और IIM का विस्तार, नए स्टार्ट-अप्स और यूनिकॉर्न से लेकर खेलो इंडिया केंद्र तक, इन सबके साथ युवाओं के लिए हर जरूरी पहल की गई है। pic.twitter.com/aYj6VM6GfC
— Narendra Modi  June 12, 2022
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങള്
രാജ്യത്ത് ചികിത്സയില് കഴിയുന്നവരുടെ എണ്ണം 9,73,158 ആയി കുറഞ്ഞു
ചികിത്സയില് കഴിയുന്നവരുടെ എണ്ണം പത്തു ലക്ഷത്തില് താഴെയായത് 66 ദിവസത്തിനുശേഷം
കഴിഞ്ഞ 24 മണിക്കൂറിനുള്ളില് 70,421 പേര്ക്ക് പുതുതായി രോഗം സ്ഥിരീകരിച്ചു; 74 ദിവസത്തിനുശേഷം ഏറ്റവും താഴ്ന്ന നിരക്ക്
രാജ്യത്താകമാനം ഇതുവരെ 2,81,62,947 രോഗമുക്തര്
കഴിഞ്ഞ 24 മണിക്കൂറിനുള്ളില് 1,19,501 പേര് സുഖം പ്രാപിച്ചു
തുടര്ച്ചയായ 32-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 95.43% ആയി വര്ദ്ധിച്ചു
പ്രതിവാര രോഗസ്ഥിരീകരണ് നിരക്ക് 5 ശതമാനത്തില് താഴെ; നിലവില് 4.54%
പ്രതിദിന രോഗസ്ഥിരീകരണ നിരക്ക് 4.72%, തുടര്ച്ചയായ 21-ാം ദിവസവും 10 ശതമാനത്തില് താഴെ
പരിശോധനാശേഷി ഗണ്യമായി വര്ദ്ധിപ്പിച്ചു - ആകെ നടത്തിയത് 37.96 കോടി പരിശോധനകള്
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി ഇതുവരെ നല്കിയത് 25.48 കോടി ഡോസ് വാക്സിനുകള്.
|
ധനകാര്യ മന്ത്രാലയം
|
2021-22 സാമ്പത്തിക വർഷം ജൂലൈ മാസം വരെയുള്ള കേന്ദ്ര സർക്കാർ അക്കൗണ്ടുകളുടെ പ്രതിമാസ അവലോകനം
ന്യൂ ഡൽഹി, ആഗസ്റ്റ് 31, 2021
2021-22 സാമ്പത്തിക വർഷം ജൂലൈ മാസം വരെയുള്ള കേന്ദ്ര സർക്കാർ അക്കൗണ്ടുകളുടെ പ്രതിമാസ കണക്കുകൾ ഏകീകരിക്കുകയും റിപ്പോർട്ട് പ്രസിദ്ധീകരിക്കുകയും ചെയ്തു. പ്രസക്തഭാഗങ്ങൾ ചുവടെ ചേർക്കുന്നു:
2021 ജൂലൈ വരെയുള്ള കാലയളവിൽ 5,29,189 കോടി നികുതി വരുമാനവും , 1,39,960 കോടി രൂപ നികുതിയിതര വരുമാനവും, 14,148 കോടി രൂപ പഴയ ആസ്തി വിൽപ്പനയിൽ നിന്നുള്ള വരുമാനവും ഉൾപ്പെടെ 6,83,297 കോടി രൂപ  കേന്ദ്ര സർക്കാരിന് ആകെ വരുമാനമായി ലഭിച്ചു. 5,777 കോടി രൂപയുടെ വായ്പ കുടിശ്ശിക ഈടാക്കിയതും, 8,371 കോടി രൂപയുടെ ഓഹരി വിറ്റഴിക്കലും ആസ്തി വിൽപ്പനയിൽ നിന്നുള്ള വരുമാനത്തിൽ ഉൾപ്പെടുന്നു. 2021 ജൂലൈ വരെയുള്ള കാലയളവിൽ നികുതി വിഹിതമായി 1,65,064 കോടി രൂപ സംസ്ഥാന സർക്കാരുകൾക്ക് കേന്ദ്ര സർക്കാർ കൈമാറി.
കേന്ദ്ര സർക്കാരിന്റെ മൊത്തം ചെലവ് 10,04,440 കോടി രൂപയാണ് . അതിൽ 8,76,012 കോടി റവന്യൂ ചെലവും, 1,28,428 കോടി രൂപ മൂലധന ചെലവും ആണ്. റവന്യൂ ചെലവിൽ, 2,25,817 കോടി രൂപ പലിശ അടവും, 1,20,069 കോടി രൂപ സബ്സിഡിയിനത്തിലുമാണ്.
പ്രത്യേക സേവനങ്ങളും ഫീച്ചറുകളും
വെൽഫെയർ & സെസ് കമ്മീഷണറായി കെ എ സെബാസ്റ്റ്യൻ അധിക ചുമതല ഏറ്റെടുത്തു
കേന്ദ്ര തൊഴിൽ മന്ത്രാലയത്തിന് കീഴിലുള്ള ലേബർ വെൽഫെയർ ഓർഗനൈസേഷന്റെ കേരള, ലക്ഷദ്വീപ് വെൽഫെയർ & സെസ് കമ്മീഷണറായി ശ്രീ കെ എ സെബാസ്റ്റ്യൻ അധിക ചുമതല ഏറ്റെടുത്തു. 2022 നവംബർ 10-നാണ് അധിക ചുമതല ഏറ്റെടുത്തത്. തമിഴ്നാട്, പോണ്ടിച്ചേരി വെൽഫെയർ & സെസ് കമ്മീഷണർ ചുമതല അദ്ദേഹം തുടർന്നും വഹിക്കും.
--NS--
(Visitor Counter : 63
വാര്ത്താവിതരണ പ്രക്ഷേപണ മന്ത്രാലയം
യൂട്യൂബിൽ തെറ്റായ വിവരങ്ങൾ പ്രചരിപ്പിച്ചതിനെതിരെ കേന്ദ്ര ഗവണ്മെന്റ്
ന്യൂ ഡൽഹി: ഡിസംബർ 20, 2022
40-ലധികം വസ്തുതാ പരിശോധനകളെ തുടർന്ന്, പിഐബി ഫാക്റ്റ് ചെക്ക് യൂണിറ്റ്  ഇന്ത്യയിൽ തെറ്റായ വിവരങ്ങൾ പ്രചരിപ്പിച്ച മൂന്ന് യൂട്യൂബ് ചാനലുകളുടെ വിവരങ്ങൾ പുറത്തിവിട്ടു. ഈ ചാനലുകൾക്ക് ഏകദേശം 33 ലക്ഷം സബ്സ്ക്രൈബർമാരുണ്ട്. വീഡിയോകൾ ഏകദേശം 30 കോടിയിലധികം തവണ കണ്ടിട്ടുണ്ട്
തെറ്റായ അവകാശവാദങ്ങൾ പ്രചരിപ്പിക്കുന്ന യൂട്യൂബ് ചാനലുകളെ ഇതാദ്യമാണ് പി ഐ ബി പരസ്യപ്പെടുത്തുന്നത്. നേരത്തെ സമൂഹമാധ്യമങ്ങളിൽ വ്യക്തിപരമായി വന്ന പോസ്റ്റുകൾ മാത്രമാണ് പി ഐ ബി വസ്തുതാ പരിശോധനകൾക്ക് വിധേയമാക്കിയിരുന്നത്.
PIB വസ്തുതാപരമായി പരിശോധിച്ച യൂട്യൂബ് ചാനലുകളുടെ വിശദാംശങ്ങൾ ഇനിപ്പറയുന്നതാണ്:
(|
|
Sl. No.
|
|
Name of YouTube Channel
|
|
Subscribers
|
|
Views
|
|
1.
|
|
News Headlines
|
|
9.67 lakh
|
|
31,75,32,290
|
|
2.
|
|
Sarkari Update
|
|
22.6 lakh
|
|
8,83,594
|
|
3.
|
|
आज तक LIVE
|
|
65.6 thousand
|
|
1,25,04,177
ഈ യൂട്യൂബ് ചാനലുകൾ മറ്റ് വ്യാജ വാർത്തകൾക്കൊപ്പം ഇന്ത്യയുടെ സുപ്രീം കോടതി, ചീഫ് ജസ്റ്റിസ് ഓഫ് ഇന്ത്യ, ഗവണ്മെന്റ് പദ്ധതികൾ, ഇലക്ട്രോണിക് വോട്ടിംഗ് യന്ത്രങ്ങൾ, കാർഷിക വായ്പ എഴുതിത്തള്ളൽ തുടങ്ങിയവയെ കുറിച്ച് തെറ്റായ കാര്യങ്ങൾ പ്രചരിപ്പിക്കുന്നു. ഭാവിയിൽ തിരഞ്ഞെടുപ്പുകൾ ബാലറ്റ് പേപ്പറിലൂടെ നടത്തുമെന്ന് സുപ്രീം കോടതി വിധിച്ചു, ബാങ്ക് അക്കൗണ്ടുകളും ആധാർ കാർഡുകളും പാൻ കാർഡുകളും ഉള്ള ആളുകൾക്ക് ഗവണ്മെന്റ് പണം നൽകുന്നു എന്നത് പോലുള്ള വ്യാജവാർത്തകൾ ഇതിന് ഉദാഹരണങ്ങളാണ്.
വാർത്ത ആധികാരികമാണെന്ന് പ്രേക്ഷകരെ തെറ്റിദ്ധരിപ്പിക്കാൻ ടിവി ചാനലുകളുടെ ലോഗോകളും അവരുടെ വാർത്താ അവതാരകരുടെ ചിത്രങ്ങളും അടങ്ങിയ വ്യാജ തമ്പ് നെയിലുകൾ ഈ യൂട്യൂബ് ചാനലുകൾ ഉപയോഗിക്കുന്നത് നിരീക്ഷിക്കപ്പെട്ടു. ഈ ചാനലുകൾ അവരുടെ വീഡിയോകളിൽ പരസ്യങ്ങൾ പ്രദർശിപ്പിക്കുന്നതായും തെറ്റായ വിവരങ്ങൾ നൽകി യൂട്യൂബിൽ നിന്ന് ധനസമ്പാദനം നടത്തുന്നതായും കണ്ടെത്തി.
കഴിഞ്ഞ ഒരു വർഷത്തിനിടെ വാർത്ത വിതരണ പ്രക്ഷേപണ മന്ത്രാലയം നൂറിലധികം യൂട്യൂബ് ചാനലുകൾ ബ്ലോക്ക് ചെയ്തതിനെ തുടർന്നാണ് പിഐബി ഫാക്റ്റ് ചെക്ക് യൂണിറ്റ് നടപടി സ്വീകരിച്ചത്.
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ ചമോലിയിൽ ഉണ്ടായ വൈദ്യുത അപകടത്തിൽ പ്രധാനമന്ത്രി അനുശോചിച്ചു
ഉത്തരാഖണ്ഡിലെ ചമോലിയിൽ ഉണ്ടായ വൈദ്യുത അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് ആശംസിച്ച പ്രധാനമന്ത്രി, സംസ്ഥാന സർക്കാരിന് കീഴിലുള്ള പ്രാദേശിക ഭരണകൂടം ഇരകൾക്ക് സാധ്യമായ എല്ലാ സഹായവും നൽകുന്നുണ്ടെന്നും അറിയിച്ചു.
ഒരു ട്വീറ്റിൽ പ്രധാനമന്ത്രിയുടെ ഓഫീസ് പറഞ്ഞു :
“അങ്ങേയറ്റം വേദനാജനകമാണ്! ഉത്തരാഖണ്ഡിലെ ചമോലിയിലുണ്ടായ അപകടത്തിൽ അഗാധമായ ദുഃഖം രേഖപ്പെടുത്തുന്നു. മരിച്ചവരുടെ കുടുംബങ്ങൾക്ക് എന്റെ അഗാധമായ അനുശോചനം അറിയിക്കുന്നതിനൊപ്പം, പരിക്കേറ്റ എല്ലാവരും വേഗത്തിൽ സുഖം പ്രാപിക്കാൻ ഞാൻ ആഗ്രഹിക്കുന്നു. അപകടത്തിന് ഇരയായവർക്കു സംസ്ഥാന ഗവണ്മെന്റിന്റെ മേൽനോട്ടത്തിലുള്ള പ്രാദേശിക ഭരണകൂടം സാധ്യമായ എല്ലാ സഹായവും നൽകുന്നതിൽ ഏർപ്പെട്ടിരിക്കുന്നു: പ്രധാനമന്ത്രി നരേന്ദ്ര മോദി ."
ധനകാര്യ മന്ത്രാലയം
ഭക്ഷ്യവസ്തുക്കളുടെ വിലക്കയറ്റത്തിൽ കുറവുണ്ടായ പശ്ചാത്തലത്തിൽ രാജ്യത്തെ മൊത്ത പണപ്പെരുപ്പത്തിൽ ഗുണപരമായ മാറ്റങ്ങൾ ഉണ്ടാകുമെന്ന് 2020- 21 സാമ്പത്തിക സർവ്വേ
(വിതരണ മേഖലയിലെ നിയന്ത്രണങ്ങളിൽ കൂടുതൽ ഇളവുകൾ കൊണ്ടുവന്നത് 2020 ഡിസംബറിൽ തന്നെ രാജ്യത്തെ പണപ്പെരുപ്പത്തിൽ ഗുണപരമായ മാറ്റങ്ങൾ സൃഷ്ടിച്ചതായും ഈ സ്ഥിതി ഇനിയും തുടരുമെന്നും സാമ്പത്തിക സർവ്വേ വ്യക്തമാക്കുന്നു. ധന-കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ ആണ് 2020-21 സാമ്പത്തിക സർവ്വേ ഇന്ന് പാർലമെന്റിൽ അവതരിപ്പിച്ചത്.
2020-21 കാലയളവിൽ മൊത്ത, ചില്ലറ പണപ്പെരുപ്പത്തിൽ വിപരീതദിശയിൽ ഉള്ള മാറ്റങ്ങൾ ദൃശ്യമായതായി സർവ്വേ ചൂണ്ടിക്കാട്ടുന്നു. കഴിഞ്ഞവർഷത്തെ അപേക്ഷിച്ചു ഉപഭോക്തൃ വില സൂചിക  പണപെരുപ്പത്തിൽ വർധന രേഖപ്പെടുത്തിയപ്പോൾ, മൊത്ത വില സൂചിക അടിസ്ഥാനമാക്കിയ പണപ്പെരുപ്പം  ഗുണപരമായ നിലയിൽ തുടർന്നു.
രാജ്യത്തെ പണപ്പെരുപ്പത്തിന് പ്രധാന കാരണമായി ചൂണ്ടിക്കാട്ടുന്ന ഭക്ഷ്യവസ്തുക്കളുടെ വിലക്കയറ്റം 2020 21  കാലയളവിൽ 9.1 ശതമാനമായാണ് വർധിച്ചത്.
കോവിഡ്-19 മഹാമാരി അടക്കമുള്ള വെല്ലുവിളികൾ വിതരണ ശൃംഖലകളിൽ സൃഷ്ടിച്ച പ്രത്യാഘാതങ്ങൾ ചില്ലറ പണപ്പെരുപ്പത്തിലേക്ക് വഴിതെളിച്ചത് ആയും, ഭക്ഷ്യവസ്തുക്കളുടെ വിലക്കയറ്റം രാജ്യത്തെ മൊത്തം പണപ്പെരുപ്പത്തിന് കാരണമായതായും സർവേ വ്യക്തമാക്കുന്നു.
എന്നാൽ ഡിസംബറിൽ ഭക്ഷ്യവസ്തുക്കളുടെ വിലയിൽ ഉണ്ടായ ഗുണപരമായ മാറ്റങ്ങൾ രാജ്യത്തിനുമേൽ ഉള്ള പണപ്പെരുപ്പ സമ്മർദം ലഘൂകരിച്ചിരുന്നു.
സാധനങ്ങളുടെ ആവശ്യത്തിൽ ഉണ്ടാകുന്ന വർദ്ധന മൊത്ത വില സൂചിക  - അടിസ്ഥാനം ആക്കിയുള്ള പണപ്പെരുപ്പത്തിന് ഗുണകരമാകും എന്നാണ് പ്രതീക്ഷ.
സാധനങ്ങളുടെ വിലക്കയറ്റം നിയന്ത്രിക്കുന്നതിനുള്ള ഹ്രസ്വകാലനടപടികൾക്ക് പുറമെ, ഉൽപാദന കേന്ദ്രങ്ങളിൽ തന്നെ ശീത സംഭരണികളുടെ വിപുലമായ സംവിധാനം ഒരുക്കുന്നത് അടക്കമുള്ള ഇടക്കാല-ദീർഘകാല നടപടികൾ ആവശ്യമാണെന്ന് സർവ്വേ നിർദ്ദേശിക്കുന്നു. ഇറക്കുമതി നയങ്ങളിലെ സ്ഥിരത പ്രത്യേക പരിഗണന ആവശ്യമായ മേഖല ആണെന്നും സർവ്വേ ചൂണ്ടിക്കാട്ടുന്നു.
CPI-C അടിസ്ഥാനമാക്കിയുള്ള പണപ്പെരുപ്പത്തിന് മാത്രമായി പ്രത്യേക പരിഗണന നൽകുന്നത് നാല് കാരണങ്ങൾ കൊണ്ട് അഭിലഷണീയമല്ല എന്നും സർവ്വേ ചൂണ്ടിക്കാട്ടുന്നു. ഉപഭോക്തൃ വില സൂചിക അടിസ്ഥാനമാക്കിയുള്ള പണപ്പെരുപ്പത്തിൽ പ്രധാന പങ്കുവഹിക്കുന്ന ഭക്ഷ്യവസ്തുക്കളുടെ വിലക്കയറ്റത്തെ വിതരണശൃംഖലയിലെ മാറ്റങ്ങൾ വലിയതോതിൽ സ്വാധീനിക്കുന്നുണ്ട്. രണ്ട് -
പണ നയരൂപീകരണത്തിലെ പ്രധാന ഘടകങ്ങളിലൊന്ന് ആയ CPI-C ൽ മാറ്റങ്ങൾ വരുത്തുന്നത്, പണപ്പെരുപ്പ സംബന്ധിയായ കൂടുതൽ സമ്മർദത്തിന് വഴിതുറക്കും. മൂന്ന് - ഭക്ഷ്യ വിലക്കയറ്റത്തിൽ നിർണായക സ്വാധീനം ചെലുത്തുന്ന പല ഘടകങ്ങളും അതിവേഗം മാറുന്നവയാണ്. സൂചിക നിർണയത്തിൽ ഭക്ഷ്യവസ്തുക്കൾക്ക് ലഭിക്കുന്ന ഉയർന്ന പരിഗണന മൂലം ഭക്ഷ്യവസ്തുക്കളുടെ വിലക്കയറ്റം ഉപഭോക്തൃ വില സൂചിക കമ്പൈൻഡ് അടിസ്ഥാനമാക്കിയുള്ള പണപ്പെരുപ്പത്തെ വലിയ തോതിൽ സ്വാധീനിക്കുന്നുണ്ട്.
രാസവസ്തു, രാസവളം മന്ത്രാലയം
സംസ്ഥാനങ്ങൾക്ക് കൂടുതൽ ആംഫോട്ടെറിസിൻ-ബി അനുവദിച്ചു
രാജ്യത്തൊട്ടാകെ 29,250 വിയലുകലാണ് അനുവദിച്ചിട്ടുള്ളത്
ബ്ലാക്ക് ഫംഗസ് ചികിത്സയ്ക്കുള്ള ആംഫോട്ടെറിസിൻ-ബി യുടെ 29,250 വിയലുകൾ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ഇന്ന് അധികമായി അനുവദിച്ചതായി കേന്ദ്ര രാസ വസ്തു, വളം വകുപ്പ് മന്ത്രി ശ്രീ. ഡി .വി. സദാനന്ദ ഗൗഡ അറിയിച്ചു. 36 ബ്ലാക്ക് ഫംഗസ് രോഗികൾ ചികിത്സയിലുള്ള കേരളത്തിന് 100 വിയലുകളാണ് അനുവദിച്ചിട്ടുള്ളത്.
രാജ്യത്തൊട്ടാകെ ഈ മാസം 21 നു ഈ മരുന്നിന്റെ 23,680 വിയലുകളും, ഈ മാസം 24 ന് 19,420 വിയലുകളും കൂടുതലായി അനുവദിച്ചിരുന്നു.
(Visitor Counter : 163
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഫോസ്ഫാറ്റിക്, പൊട്ടാസ്സ്യം വളങ്ങള്ക്കു 2020-21ലേക്കു പോഷകാധിഷ്ഠിത സബ്സിഡി നിരക്കുകള് കേന്ദ്ര മന്ത്രിസഭ നിശ്ചയിച്ചു
ഫോസ്ഫേറ്റിക്, പൊട്ടാസ്സ്യം വളങ്ങള്ക്കു 2020-21ലേക്കു പോഷകാധിഷ്ഠിത സബ്സിഡി  നിരക്കുകള് നിശ്ചയിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭയുടെ സാമ്പത്തികകാര്യ സമിതി അനുമതി നല്കി.
എന് 18.789, പി 14.888, കെ 10.116, എസ് 2.374 എന്ന വിധത്തിലായിരിക്കും കിലോഗ്രാമിന് നല്കുന്ന സബ്സിഡി നിരക്കുകള്.
അമോണിയം ഫോസ്ഫേറ്റ്  വളം എന്ബിഎസ് പദ്ധതിയില് ഉള്പ്പെടുത്തിയതിനും മന്ത്രിസഭാ സമിതി അനുമതി നല്കി.
ഫോസ്ഫേറ്റിക് & പൊട്ടാസ്സിക് വളങ്ങള്ക്കു 2020-21 കാലയളവില് സബ്സിഡി നല്കുന്നതിനു പ്രതീക്ഷിക്കുന്ന ചെലവ് 22,186.55 കോടി രൂപയാണ്.
വിദ്യാഭ്യാസ മന്ത്രാലയം
ടീച്ചേഴ്സ് എലിജിബിലിറ്റി ടെസ്റ്റ്  യോഗ്യതാ സർട്ടിഫിക്കറ്റുകൾക്ക് നിലവിലെ ഏഴ് വർഷത്തിന് പകരം ആജീവനാന്ത സാധുത - ശ്രീ രമേഷ് പോഖ്രിയാൽ നിഷാങ്ക്
ന്യൂഡൽഹി , ജൂൺ 03,2021
ടീച്ചേഴ്സ് എലിജിബിലിറ്റി ടെസ്റ്റ്  യോഗ്യതാ സർട്ടിഫിക്കറ്റിന് ആജീവനാന്ത സാധുത നൽകാൻ കേന്ദ്രസർക്കാർ തീരുമാനിച്ചതായി കേന്ദ്ര വിദ്യാഭ്യാസ മന്ത്രി ശ്രീ രമേശ് പോഖ്രിയാൽ നിഷാങ്ക് അറിയിച്ചു. 2011 മുതൽ മുൻകാലപ്രാബല്യത്തോടെയാവും തീരുമാനം നടപ്പാക്കുക. നേരത്തെ ഈ സർട്ടിഫിക്കറ്റിന്റെ സാധുത 7 വർഷമായിരുന്നു .
നിലവിൽ 7 വർഷ കാലാവധി പൂർത്തിയായവർക്ക് പുതിയ TET സർട്ടിഫിക്കറ്റുകൾ നൽകാനോ / പുതുക്കി നൽകാനോ ആവശ്യമായ നടപടികൾ അതാത് സംസ്ഥാന- കേന്ദ്രഭരണപ്രദേശ ഭരണകൂടങ്ങൾ സ്വീകരിക്കുമെന്നും കേന്ദ്ര മന്ത്രി വ്യക്തമാക്കി
അധ്യാപന മേഖലയിൽ തൊഴില് കെട്ടിപ്പടുക്കാൻ ആഗ്രഹിക്കുന്ന ഉദ്യോഗാർഥികൾക്ക് കൂടുതൽ തൊഴിലവസരങ്ങൾ സൃഷ്ടിക്കുന്നതിലൂടെ ഗുണപരമായ ഒരു മാറ്റത്തിന് ഈ നടപടി വഴി തുറക്കുമെന്നും അദ്ദേഹം പ്രതീക്ഷ പ്രകടിപ്പിച്ചു
രാജ്യത്തെ വിദ്യാലയങ്ങളിൽ അധ്യാപകരായി ജോലി ചെയ്യാൻ വേണ്ട അവശ്യം യോഗ്യതകളിൽ ഒന്നാണ് ടീച്ചേഴ്സ് എലിജിബിലിറ്റി ടെസ്റ്റ് .TET സംസ്ഥാന സർക്കാരുകൾ സംഘടിപ്പിക്കുമെന്നും, TET സർട്ടിഫിക്കറ്റുകളുടെ സാധുത കാലയളവ് പരീക്ഷ പാസായ തീയതി മുതൽ 7 വർഷത്തേക്ക് ആയിരിക്കുമെന്നും 2011 ഫെബ്രുവരി 11ന് നാഷണൽ കൗൺസിൽ ഫോർ ടീച്ചർ എഡ്യൂക്കേഷൻ  പുറത്തിറക്കിയ മാർഗ്ഗ നിർദ്ദേശത്തിൽ പറഞ്ഞിരുന്നു
IE/SKY
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഇസ്രായേൽ പ്രധാനമന്ത്രിയുമായി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇസ്രായേൽ പ്രധാനമന്ത്രി ബഞ്ചമിൻ നെതന്യാഹുവുമായി സംസാരിച്ചു.
ട്വീറ്റിൽ പ്രധാനമന്ത്രി പറഞ്ഞു;
"പ്രധാനമന്ത്രി നെതന്യാഹുവുമായി സംസാരിചു. ബഹുമുഖമായ ഇന്ത്യ-ഇസ്രായേൽ സൗഹൃദം ശക്തിപ്പെടുത്തുന്നതിനുള്ള വഴികൾ ചർച്ച ചെയ്തു. നവീകരണ പങ്കാളിത്തത്തിൽ ശ്രദ്ധ കേന്ദ്രീകരിക്കുന്നത് സംബന്ധിച്ചും പ്രതിരോധ, സുരക്ഷ രംഗങ്ങളിലെ സഹകരണം തുടരുന്നതിന് കുറിച്ചും ചർച്ച ചെയ്തു."
-ND-
(
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ കോമ്പൗണ്ട് ഇനത്തിൽ സ്വർണമെഡൽ നേടിയ പുരുഷ അമ്പെയ്ത്ത് ടീമിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ കോമ്പൗണ്ട് ഇനത്തിൽ സ്വർണമെഡൽ നേടിയ അഭിഷേക് വെർമ, ഓജസ് പ്രവീൺ ഡിയോട്ടാലെ, പ്രതമേഷ് ജാവ്കർ എന്നിവരടങ്ങിയ പുരുഷന്മാരുടെ അമ്പെയ്ത്ത് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"ആദ്യന്തം ഇന്ത്യൻ അമ്പെയ്ത്തുകാർ ! കോമ്പൗണ്ട് ഇനത്തിൽ സ്വർണ്ണ മെഡൽ നേടിയ നമ്മുടെ പുരുഷ അമ്പെയ്ത്ത് ടീമിൽ അഭിമാനിക്കുന്നു
അഭിഷേക് വെർമ, ഓജസ് പ്രവീൺ ഡിയോട്ടാലെ, പ്രതമേഷ് ജാവ്കർ ഇവരുടേത് ഒരു മികച്ച പ്രകടനമായിരുന്നു. തീർച്ചയായും അത്ഭുതകരമാണ്! അവരുടെ ഭാവി പ്രവർത്തനങ്ങൾക്ക് ആശംസകൾ."